"אנו חוששים שמישהו פגע בה או שאולי מחזיק בה בניגוד לרצונה או שחלילה היא פגעה בעצמה", אמר לוואלה! NEWS דודה אורן. לדבריו, לפני שנתיים עברה אחייניתו אירוע קשה שהשפיע מאוד על תפקודה. "האירוע הזה פגע בחייה והזיק לנפש השברירית שלה, ממש יצר שם סדק", הוא מתאר. הדוד העלה השערה כי כתוצאה מהאירוע נגה החליטה להתנתק מהמשפחה. "היא החליטה לעשות מעשה של התנתקות, שאולי באמת התחיל כמשהו רצוני ביום יומיים הראשונים, הבעיה החלה שמרגע שהקשר אתה נותק, אנחנו לא יודעים למה זה יכול להתפתח".



"נגה היא כזאת שאוהבת את החיים", סיפר הדוד. לדבריו, ייתכן והעובדה שלא עברה טיפול לאחר אותו אירוע קשה השפיעה על אחייניתו. "היא עשתה טעות שלאחר האירוע הקשה שעברה, היא לא עצרה את חייה ואת הזמן כדי לטפל בעצמה ולהשתקם, היא רצה לחזור למרוץ החיים הרגיל שלה, עם עבודה, עם חבר, וכנראה שזה הצטבר עד עכשיו".



קרוב משפחתה של יצחק הדגיש כי למרות הקשיים שחוותה בחייה יחסיה עם משפחתה היו תקינים וטובים. "לנגה יחסים קרובים ואוהבים עם משפחתה ועם המעגל המשפחתי הסובב אותה, יש לה משפחה מאוד אוהבת". הוא הוסיף כי מדובר באישה עצמאית שאף חיה בעבר מספר שנים בארה"ב. "הקשר עם אביה מאפשר לה חופשיות ועצמאות מוחלטת. כך שאם נגה הייתה רוצה רק להתנתק, אף אחד לא היה מונע את זה ממנה. לכן עולים חששות כבדים מכך שהיא נעלמה בצורה כזאת".